Držiteľom Poľovných lístkov vydaných OPK Bratislava s končiacou platnosťou k 31.12.2020

***Vaša značka Naša značka Vybavuje/tel. Miesto/dátum***

 KS-2020 KS-2020/2 Ing. Jozef Nosál Bratislava 5.9.2020

**Vec: Kontrolná streľba členov OPK Bratislava – ­ pozvánka**

Na základe Smernice o organizovaní a vykonávaní kontrolných strelieb členmi Slovenskej poľovníckej komory (ďalej len „SPK“), **Vás pozývame na kontrolnú streľbu.**

**Kontrolná streľba sa uskutoční:**

* **v termíne:** dňa **10. októbra 2020** (sobota);
* **na strelnici ZOHOR** [**http://www.strelnicazohor.sk/najdete-nas.html**](http://www.strelnicazohor.sk/najdete-nas.html)**;**

**Registrácia účastníkov je: od 08,30 hod. do 12,00 hod, so začiatkom streľby od 09,00 hod.**

**Strelivo si zabezpečuje každý účastník sám.**

**Kontrolná streľba sa koná za každého počasia**.

**Poplatky:** vklad za položku: brok 9,00 €

 guľa 6,00 €

**Na kontrolnej streľbe sa bude strieľať:**

1. guľovnicou na poľovnícky redukovaný terč srnca alebo, diviaka 5 výstrelov na vzdialenosť 50 m.

Člen SPK môže na streľbu použiť puškový ďalekohľad, oporu zbrane a pohodlnejšiu polohu.

1. brokom na 10 asfaltových terčov (batéria).

**Člen SPK je povinný absolvovať kontrolnú streľbu** iba **so zbraňou** (guľová, broková, kombinovaná), **ktorú na základe zbrojného preukazu drží na výkon práva poľovníctva.** V prípade, že člen SPK vlastní viac poľovných zbraní, je na jeho uvážení, ktorou jednou brokovou zbraňou a jednou guľovou absolvuje kontrolnú streľbu. Členovi nad 60 rokov uzná Predstavenstvo Obvodnej poľovníckej komory – Bratislava (ďalej len „OPK“) účasť na kontrolnej streľbe bez splnenia limitu, pričom člen musí preukázať, že je schopný zbraň bezpečne ovládať.

SPK má podľa § 42 písm. e) zákona o poľovníctve č. 274/2009 Z. z. v platnom znení povinnosť organizovať kontrolné streľby pre členov SPK.

Každý člen SPK, držiteľ zbraní na výkon práva poľovníctva je povinný úspešne absolvovať kontrolnú streľbu raz za päť rokov. Noví členovia SPK musia absolvovať kontrolné streľby každý rok po dobu troch rokov od získania prvého poľovného lístka. Absolvovanie kontrolnej streľby sa Vám vyznačí do Streleckého preukazu. **Na kontrolné streľby pozýva Kancelária OPK všetky osoby, ktorým vydala poľovné lístky resp. osoby, ktoré sú držiteľmi poľovných lístkov a majú trvalú adresu v jej obvode.**

**V prípade, že sa pozvaný člen SPK na kontrolnú streľbu nedostaví, ani svoju neúčasť písomne neospravedlní, Predstavenstvo OPK mu uloží sankciu ako náhradu za vynaložené náklady pri organizovaní a vykonávaní kontrolných strelieb v jednotnej výške 20,00 €.** **Neospravedlnená neúčasť na kontrolných streľbách sa posudzuje ako porušenie organizačnej disciplíny SPK.** Zaplatenie nákladov za neospravedlnenú neúčasť, nezbavuje člena povinnosti absolvovať kontrolné streľby v ďalšom termíne.

 **Pri predlžovaní** platnosti **Vášho poľovného lístka, ktorý Vám končí** tento rok **31.12.2020**, **budete predkladať aj Strelecký preukaz,** ktorý dostanete po absolvovaní kontrolných strelieb. Predlžovanie poľovného lístka môžete realizovať už v mesiacoch október a november. **V prípade, že ste sa kontrolných strelieb organizovaných Obvodnou poľovníckou komorou – Bratislava** do prevzatia tejto pozvánky **zúčastnili, považujte** predmetnú **pozvánku za bezpredmetnú**.

Veríme, že účasť na kontrolnej streľbe budete brať ako prípravu na poľovnícku sezónu a zároveň ako previerku funkčnosti Vašej zbrane, čo je veľmi významný bezpečnostný prvok pri výkone práva poľovníctva a to aj s ohľadom na smutné smrteľné udalosti ku ktorým došlo v priebehu rokov 2018 a 2019.

S pozdravom

 za predstavenstvo OPK Bratislava

Ing. Jozef Nosál v. r. Ing. Jozef Turza v. r.

 predseda Streleckej komisie pri OPK BA predseda OPK BA